BAZSI KÖZSÉG ÖNKORMÁNYZATI KÉPVISELŐ-TESTÜLETÉNEK

7/2000. (III. 10.) rendelete

BAZSI KÖZSÉG DÍSZPOLGÁRA ÉS TISZTELETBELI POLGÁRA CÍM

ALAPÍTÁSÁRÓL ÉS ADOMÁNYOZÁSÁRÓL

A helyi önkormányzatokról szóló 1990. évi LXV. törvény 1. § (6) bekezdésében kapott felhatalmazás alapján Bazsi Község Önkormányzati Képviselő-testülete „BAZSI KÖZSÉG DÍSZPOLGÁRA”, “BAZSI KÖZSÉG POSZTUMUSZ DÍSZPOLGÁRA” (továbbiakban: Díszpolgára) és „BAZSI KÖZSÉG TISZTELETBELI POLGÁRA” (továbbiakban: Tiszteletbeli Polgára) címet alapít, mely a község lakossága érdekében végzett kiemelkedő tevékenységért adományozható.

1. §

(1) A Díszpolgár cím adományozásának célja, hogy a Község kitüntető címmel ismerhesse el azok érdemeit, akik

- kiemelkedő közéleti, gazdasági munkásságukkal hozzájárultak a Község fejlődéséhez,

- hosszú időn át kifejtett tudományos vagy mûvészeti tevékenységükkel hírnevet és elismerést szereztek a községnek.

(2) A Díszpolgár cím annak a magyar, vagy külföldi állampolgárnak adományozható, akik az (1) bekezdésben meghatározott feltételeknek megfelel.

(3)
 A Díszpolgár cím adományozásával  (BAZSI KÖZSÉG POSZTUMUSZ DÍSZPOLGÁRA ) elhunyt személy emléke is megtisztelhető.

(4)
A posztumusz díszpolgári címet igazoló oklevélet és emlékplakettet az elismert személy gyermekeinek, illetve özvegyének, ennek hiányában felmenőinek, ilyenek nem léte esetén pedig legközelebbi rokonainak kell átadni.

2. §

(1) A Tiszteletbeli Polgár cím adományozásának célja, hogy kitüntethető címmel ismerhesse el azon nem  bazsi lakosok érdemeit, akiknek

- kiemelkedő közéleti, gazdasági munkájukkal hozzájárultak a község fejődéséhez,

- hosszú időn át kifejtett gazdasági, mûszaki, tudományos, mûvészeti, vagy egyéb nagy jelentőségû tevékenységükkel hírnevet és elismerést szereztek községünknek. 

(2) A Tiszteletbeli Polgár cím annak a nem Bazsi magyar, vagy külföldi állampolgárnak adományozható, aki az (1) bekezdésben meghatározott feltételeknek megfelel.

3. §

(1) A Díszpolgári és Tiszteletbeli Polgár címet az Ügyrendi Bizottság véleményezése alapján a Községi Képviselő-testület adományozza.

(2) A díszpolgári és tiszteletbeli polgár cím adományozására az Ügyrendi Bizottsághoz javaslatot tehetnek:

a) a Képviselő-testület bizottságai,

b) a Képviselő-testület tagjai,

c) társadalmi szervezetek helyi szervei, a helyi közösségek,

d) Bazsi Község polgárai.

A javaslatokat indokolni kell.

Az Ügyrendi Bizottság véleményező ülésére meg kell hívni a javaslattevőket.

4. §

(1)
 A címek adományozásáról a képviselő-testület az adományozás tényét és indokait is tartalmazó határozattal dönt.

(2) A díszpolgár és tiszteletbeli polgári cím elnyerését a díszes (mûvészi) kivitelû diploma tanúsítja.

A diplomának tartalmaznia kell:

a) az adományozott nevét, lakhelyét, foglalkozását – külföldinél az állampolgárságot,

b) az adományozó képviselő-testületi határozat számát, keltét,

c) az adományozás indokait,

d) az aláírásokat a Bazsi község pecsétjét.

(3) A diplomát a polgármester és a jegyző írja alá.

(4)
A díszpolgári diploma és Bazsi Község Díszpolgára feliratot, valamint a település címerét tartalmazó emlékplakett, illetve a tiszteletbeli polgári diploma átadása a képviselő-testület által meghatározott időpontban, ünnepélyes keretek között történik.

5. §

(1)
 A díszpolgári cím évenként adományozható.

(2) A Tiszteletbeli Polgár cím évenként egy alkalommal adományozható. 

6. §

(1) A Díszpolgár az Önkormányzat és a lakosság megkülönböztetett közmegbecsülését és tiszteletét élvezi, ezért ( a Posztumusz Díszpolgár kivételével )

       a) a képviselő-testület üléseire, hivatalos rendezvényeire, ünnepélyeire meghívót kap,

       b) a községet vagy az Önkormányzatot képviselő delegációba meghívható.

(2) A Díszpolgár sírhelyét, amennyiben az a bazsi temetőben van, évente születésének évfordulóján az Önkormányzat megkoszorúzza.

(3) A Posztumusz Díszpolgár cím adományozására e rendelet rendelkezéseit értelemszerűen alkalmazni kell.

7. §

(1) A Díszpolgár és a Tiszteletbeli Polgár nevét és a 4. § (2) bekezdésében szereplő adatokat a „Bazsi Község Díszpolgárainak és Tiszteletbeli Polgárainak Névkönyvébe” kell bejegyezni.

8. §

(1) A Képviselő-testület az  Ügyrendi Bizottság javaslatára megvonhatja a díszpolgári címet attól, aki viselésére méltatlanná válik.

(2) A cím megvonása képviselő-testületi határozattal történik, melyről az érdekelteket értesíteni kell.

9. §

Ez a rendelet kihirdetés napján lép hatályba, kihirdetéséről a jegyző a helyben szokásos módon gondoskodik.

Bazsi, 2000. március 03.

Dr. Tóth György


Molnárné Sziva Ibolya

polgármester                                                                           jegyző

A rendelet kihirdetve:

Bazsi, 2000. március 10.





Molnárné Sziva Ibolya





                jegyző

� Bazsi Község Önkormányzata Képviselő-testülete 4/2007.(III. 9.), valamint 13/2007.(VI. 28.) rendeleteivel egységes szerkezetben. Hatályos: 2007. június 28-tól. A 4/2007.(III. 9.), valamint 13/2007.(VI. 28.) rendeletetek szövege kurzívval szedve.


� Módosította Bazsi Község Önkormányzata Képviselő-testülete 13/2007.(VI. 28.) rendeletének 1. §-a, hatályos: 2007.június 28-tól.


� Módosította Bazsi Község Önkormányzata Képviselő-testülete 13/2007.(VI. 28.) rendeletének 2. §-a, hatályos: 2007.június 28-tól.





� Kiegészítette Bazsi Község Önkormányzata Képviselő-testülete 13/2007.(VI. 28.) rendeletének 2. §-a, hatályos: 2007.június 28-tól.


� Módosította Bazsi Község Önkormányzata Képviselő-testülete 4/2007. (III. 9.) rendeletének 2. §-a, hatályos: 2007. március 9-től.


� Kiegészítette Bazsi Község Önkormányzata Képviselő-testülete 4/2007. (III. 9.) rendeletének 2. §-a, hatályos: 2007. március 9-től.


� Módosította Bazsi Község Önkormányzata Képviselő-testülete 13/2007. (VI. 28.).) rendeletének 3. §-a, hatályos: 2007. június 28-tól.





� Módosította Bazsi Község Önkormányzata Képviselő-testülete 13/2007. (VI. 28.).) rendeletének 4. §-a, hatályos: 2007. június 28-tól.





